Document ID: 32014R1028

IZVEDBENA UREDBA KOMISIJE (EU) št. 1028/2014
z dne 26. septembra 2014
o spremembi Izvedbene uredbe (EU) št. 1207/2011 o določitvi zahtev glede učinkovitosti in interoperabilnosti nadzora za enotno evropsko nebo
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 552/2004 Evropskega parlamenta in Sveta z dne 10. marca 2004 o interoperabilnosti evropske mreže za upravljanje zračnega prometa (uredba o interoperabilnosti) (1) in zlasti člena 3(5) Uredbe,
ob upoštevanju naslednjega:
(1)
Izvedbena uredba Komisije (EU) št. 1207/2011 (2) določa zahteve za sisteme, ki prispevajo k zagotavljanju nadzornih podatkov, da bi se zagotovilo usklajeno delovanje, interoperabilnost in učinkovitost teh sistemov v okviru evropske mreže za upravljanje zračnega prometa ter za namen civilno-vojaške koordinacije.
(2)
Da bi operaterji lahko opremili nov zrakoplov z novimi zmogljivostmi, morajo imeti potrebne specifikacije za opremo vsaj 24 mesecev pred predvidenim datumom uporabe. Evropska agencija za varnost v letalstvu (EASA) pa je sprejela ustrezne certifikacijske specifikacije šele decembra 2013. Operaterji zato novih zrakoplovov ne bodo mogli opremiti z novima funkcijama ADS-B „Out“ in Mode S Enchanced do 8. januarja 2015. Izvedbeno uredbo (EU) št. 1207/2011 bi bilo zato treba spremeniti, da bi zadevnim operaterjem za ta namen zagotovili dovolj dodatnega časa.
(3)
Zamude pri certificiranju in razpoložljivosti potrebne opreme ter omejitve industrijskih zmogljivosti za opremljanje zrakoplovov vplivajo na nemoteno naknadno opremljanje obstoječe flote. Številni zrakoplovi, predvsem za čezatlantske lete, naj bi bili v skladu z ameriško Zvezno upravo za letalstvo (FAA) prav tako opremljeni s funkcijo ADS-B „Out“ do 1. januarja 2020. Datum za naknadno opremljanje s funkcijama ADS-B „Out“ in Mode S Enhanced bi bilo zato treba preložiti in bolj uskladiti z rokom za zahteve FAA glede ADS-B.
(4)
Za državne letalske operaterje bi morala veljati podobna podaljšanja rokov izvedbe, kot veljajo za ostale operaterje zrakoplovov. Rok za naknadno opremljanje državnih zrakoplovov z novima funkcijama ADS-B „Out“ in Mode S Enhanced bi bilo zato treba preložiti.
(5)
Izvedbeno uredbo (EU) št. 1207/2011 bi bilo zato treba ustrezno spremeniti.
(6)
Ukrepi iz te uredbe so v skladu z mnenjem Odbora za enotno evropsko nebo, ki je bil ustanovljen s členom 5 Uredbe (ES) št. 549/2004 -
SPREJELA NASLEDNJO UREDBO:
Člen 1
Izvedbena uredba (EU) št. 1207/2011 se spremeni:
1.
člen 5 se spremeni:
(a)
odstavek 4 se nadomesti z naslednjim:
„4. Operaterji zagotovijo:
(a)
da so zrakoplovi, ki opravljajo lete iz člena 2(2) z individualnim spričevalom o plovnosti, ki je bilo prvič izdano 8. januarja 2015 ali pozneje, opremljeni s sekundarnimi nadzornimi radarskimi odzivniki z zmogljivostmi iz dela A Priloge II;
(b)
da so zrakoplovi, katerih največja certificirana vzletna masa presega 5 700 kg ali katerih največja hitrost letenja presega 250 vozlov, ki opravljajo lete iz člena 2(2) z individualnim spričevalom o plovnosti, ki je bilo prvič izdano 8. junija 2016 ali pozneje, opremljeni s sekundarnimi nadzornimi radarskimi odzivniki, ki imajo poleg zmogljivosti iz dela A Priloge II tudi zmogljivosti iz dela B navedene priloge;
(c)
da so zrakoplovi z nepremičnimi krili, katerih največja certificirana vzletna masa presega 5 700 kg ali katerih največja hitrost letenja presega 250 vozlov, ki opravljajo lete iz člena 2(2) z individualnim spričevalom o plovnosti, ki je bilo prvič izdano 8. junija 2016 ali pozneje, opremljeni s sekundarnimi nadzornimi radarskimi odzivniki, ki imajo poleg zmogljivosti iz dela A Priloge II tudi zmogljivosti iz dela C navedene priloge.“
;
(b)
odstavek 5 se nadomesti z naslednjim:
„5. Operaterji zagotovijo:
(a)
da so zrakoplovi, ki opravljajo lete iz člena 2(2) z individualnim spričevalom o plovnosti, ki je bilo prvič izdano pred 8. januarjem 2015, najpozneje do 7. decembra 2017 opremljeni s sekundarnimi nadzornimi radarskimi odzivniki z zmogljivostmi iz dela A Priloge II;
(b)
da so zrakoplovi, katerih največja certificirana vzletna masa presega 5 700 kg ali katerih največja hitrost letenja presega 250 vozlov, ki opravljajo lete iz člena 2(2) z individualnim spričevalom o plovnosti, ki je bilo prvič izdano pred 8. junijem 2016, najpozneje do 7. junija 2020 opremljeni s sekundarnimi nadzornimi radarskimi odzivniki, ki imajo poleg zmogljivosti iz dela A Priloge II tudi zmogljivosti iz dela B navedene priloge;
(c)
da so zrakoplovi z nepremičnimi krili, katerih največja certificirana vzletna masa presega 5 700 kg ali katerih največja hitrost letenja presega 250 vozlov, ki opravljajo lete iz člena 2(2) z individualnim spričevalom o plovnosti, ki je bilo prvič izdano pred 8. junijem 2016, najpozneje do 7. junija 2020 opremljeni s sekundarnimi nadzornimi radarskimi odzivniki, ki imajo poleg zmogljivosti iz dela A Priloge II tudi zmogljivosti iz dela C navedene priloge.“
;
2.
v členu 8 se odstavek 2 nadomesti z naslednjim:
„2. Države članice zagotovijo, da so najpozneje do 7. junija 2020 državni zrakoplovi, namenjeni za prevoz, katerih največja certificirana vzletna masa presega 5 700 kg ali katerih največja hitrost letenja presega 250 vozlov, ki opravljajo lete v skladu s členom 2(2), opremljeni s sekundarnimi nadzornimi radarskimi odzivniki, ki imajo poleg zmogljivosti iz dela A Priloge II tudi zmogljivosti iz delov B in C navedene priloge.“
;
3.
v členu 14 se odstavek 1 nadomesti z naslednjim:
„1. Zrakoplovi določenih tipov s spričevalom o plovnosti, ki je bilo prvič izdano pred 8. junijem 2016, katerih največja vzletna masa presega 5 700 kg ali katerih največja hitrost letenja presega 250 vozlov in ki na digitalnem vodilu na krovu nimajo na voljo celotnega niza parametrov iz dela C Priloge II, se lahko izvzamejo iz izpolnjevanja zahtev iz točke (c) člena 5(5).“
Člen 2
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 26. septembra 2014

Labels: 7
12
8